kardosdrur/scandi-wiki huggingface dataset:
Hinnøya

Hinnøya (samisk Idna Iinnasuolu) er, bortset fra Svalbard, Norges største ø (2.204,7 km², deraf 1.410,7 km² i Nordland fylke og 1.218,5 km² i Troms). Den er delt mellem kommunerne Andøy, Hadsel, Lødingen, Sortland, Tjeldsund og Vågan i Nordland, og Harstad og Kvæfjord i Troms. 

33 128 indbyggere (2020). Bjerggrunden på Hinnøya består af gnejs og granit, som ved Gullesfjorden blev dannet for 2 600–2 800 millioner år siden og er blandt Norges ældste. 

De dele af øen, som ligger i Andøy, Sortland og Hadsel, regnes med til Vesterålen, mens området i Tjeldsund og Lødingen regnes til Ofoten. Vågans lille del af Hinnøya regnes til Lofoten, mens Kvæfjord og Harstad tilhører Troms fylke.

Højeste bjerg på Hinnøya er Møysalen (= Møsadlen, Jomfrusadlen), 1.262 moh.

Udskibningshavnen Harstad og de små steder Lødingen, Borkenes og Sigerfjord ligger på øen. 

Hinnøya er knyttet til fastlandet med Tjeldsund bro (1.007 m). Hinnøya er også knyttet til Langøya med Sortlandsbroen og til Andøya med Andøybroen. I vest er Hinnøya også knyttet til Austvågøya med Raftsundbroen. Lofotens fastlandsforbindelse ("Lofast") blev åbnet i december 2007.

Noter 

Øer i Nordland
Bal (billard)

En bal er en kugle, der anvendes til billard. Til de forskellige discipliner anvendes baller med forskellige egenskaber.

Baller blev oprindeligt fremstillet af elfenben, men da man højst kunne få 8 baller ud af stødtænderne af en enkelt elefant, betød efterspørgslen en foruroligende nedgang i bestanden af elefanter. Det førte til, at der blev udsat en dusør til den, der først kunne lave rimelige baller af et andet materiale. I 1869 blev problemet løst ved anvendelse af det nyligt opfundne nitrocellulose. Det var imidlertid problematisk at fremstille, og man gik videre med bakelit og andre plastik-materialer, men nu om stunder anvendes kunstharpiks (resin), der giver en formstabil bal. Polyester kan også bruges, men er et mindre slidstærkt materiale.

Ballerne i forskellige discipliner 
En stødbal er den bal, spilleren støder til med sin kø.

Snooker 

I snooker anvendes i alt 22 baller med en standarddiameter på 52,5 mm, men udefineret vægt – blot skal alle ballerne være lige tunge. Sættet består af 15 røde baller, 6 farvede baller og 1 hvid stødbal. Værdierne af ballerne er:
 Rød: 1
 Gul: 2
 Grøn: 3
 Brun: 4
 Blå: 5
 Lyserød: 6
 Sort: 7

Pool 

Pool dækker over en række discipliner, hvoraf den nok mest udbredte i Danmark er 8-ball. I dette spil bruger man 15 farvede baller, nummereret fra 1 til 15, samt en hvid stødbal. Standarddimensionerne på ballerne er 5,715 cm i diameter med en vægt på 156-170 g.

Ballernes farver er følgende:
 Gul
 Blå
 Rød
 Lilla (evt. lyserød)
 Orange
 Grøn
 Brun
 Sort
 Gul og hvid
 Blå og hvid
 Rød og hvid
 Lilla (lyserød) og hvid
 Orange og hvid
 Grøn og hvid
 Brun og hvid

Sort 8 har en speciel betydning, mens de øvrige opdeles i de ensfarvede (1-7) og de stribede (9-15). 

I andre poolformer bruger man det samme sæt, men ikke nødvendigvis alle ballerne.

Karambolebillard 
I karambolebillard bruges 3 af en størrelse på 61,5 mm. Ballerne er to hvidestødballer, heraf en med en plet eller en hvid og en gul. To spillere har hver en af disse stødballer. Den trejdie baller er rød.

Billard
Bolde
Eddie Guerrero

Eduardo Gory Guerrero Llañez  (9. oktober 1967 – 13. november 2005) var en amerikansk/mexicansk wrestler, der arbejdede for WWE (World Wrestling Entertainment).
Eddie Guerrero blev født ind i en legendarisk wrestling-familie, og arbejdede i 1990'erne for stort set alle de store wrestling-forbund i USA, ECW, WCW WWF og WWE. Eddie startede sin karriere med sine bedste venner, Chris Benoit og Dean Malenko. 

Selvom Eddie var heel for det meste af karrieren, blev han dog hurtigt meget populær både indeni og udenfor ringen.

Da han kom til WWE blev han hurtigt venner med Batista og Rey Mysterio. Nevøen Chavo og hans allerbedste ven: Chris Benoit var der også.

Gennem sin karriere kæmpede han tit med sine indre dæmoner, der bl.a andet talte alkoholisme og afhængighed af smertestillende piller. På trods af disse ting vandt Guerrero flere store titler gennem sin karriere, blandt andet WWE Championship-titlen.

I februar måned 2004 gik hans drøm i opfyldelse da han endelig vandt WWE-titlen under PPV'en NO WAY OUT! 
Det blev en uforglemmelig aften da Chris vandt Sværvægt-mesterskabstitlen (The World Heavyweight Championship) under Wrestlemania 20 kom Eddie op til ham og hyldede ham. De to løftede sammen de to mesterskaber i hver sin hånd. 

Den 13. november 2005 blev Eddie Guerrero fundet død på sit hotel-værelse af sin nevø Chavo Guerrero jr., i Minneapolis, Minnesota. Eddie Guerrero blev 38 år gammel.
Senere samme dag, udsendte WWE en meddelse, hvori man sagde at man var dybt berørte af tragedien. Næste WWE-show blev holdt i minde for Guerrero, hvor man blandt andet slog på klokken ti gange. 

En obduktion viste, at Guerrero døde af akut hjertestop, som blandt andet var forårsaget af hans store alkoholmisbrug og pille-afhængighed, selv om Guerrero havde været stof-fri i 4 år.

Senere samme måned skulle Guerrero have været en del af Smackdowns team mod RAW ved Survivor Series. Han blev erstattet af Randy Orton.

Eddie Guerrero ligger begravet på Green Acres Cemetery i Scottsdale, Arizona. To år senere, den 25. Juni 2007 døde Chris ved selvmord og mord på sin kone (Nancy) og otteårige barn (Daniel).

Titler 
 Extreme Championship Wrestling
 ECW World Television Championship x 2

 World Championship Wrestling
 WCW Crusierweight Championship x 2
 WCW United States Heavyweight Championship

 World Wrestling Entertainment
 WWF European Championship x 2
 WWF Intercontinental Championship x 2
 WWE Tag Team Championship x 4
 WWE United States Championship
 WWE Championship

Finishing Moves 
Frog splash pin

Lasso From El Paso

Dress Amigos

Eksterne henvisninger 

 
 
 WWE Hall of Fame Profil 

Wrestlere fra USA
Wrestlere fra Mexico
Socialkonservatisme

Socialkonservatisme er en politisk ideologi. Socialkonservatismen udvikledes fra konservatismen i slutningen af 1800-tallet. Socialkonservatismens tilhængere mente at man skulle hjælpe de fattige arbejdere, og at alle skulle have en rimelig levestandard. Dette var også et forsøg på at modvirke revolution og oprør i datidens arbejderklasse.

Bismarcks socialkonservative idéarv fik bl.a. til konsekvens at Tyskland blev det første land med et alment pensionssystem.

I Danmark kendes socialkonservatismen som en del af Det Konservative Folkepartis politik, men også Dansk Folkeparti har socialkonservative træk, og Ny Alliance havde socialkonservatisme med i sit program.

USA 
I amerikansk politik bruges begrebet social conservatism på en anden måde end i Europa. I USA betyder det en konservativ indstilling til traditionelle samfundsværdier, f.eks. vægt på ægteskabets betydning, det traditionelle familiemønster, modstand mod rettigheder for homoseksuelle, modstand mod abort, aktiv dødshjælp, narkotika og ofte støtte til dødsstraf.

Et engelsk begreb, som kan sammenlignes med dansk socialkonservatisme, er compassionate conservatism.

Konservatisme
Olanzapin

Olanzapin (handelsnavn Zyprexa) er et antipsykotikisk lægemiddel, der markedsføres af det multinationale medicinalfirma Eli Lilly.

Olanzapin anvendes til behandling af skizofreni; en psykisk lidelse med symptomer såsom hallucinationer, vrangforestillinger, paranoia og indesluttethed. Mennesker med denne lidelse kan også føle sig deprimerede, angste og anspændte.

Olanzapin bruges desuden til at behandle mani, hvor man føler sig "høj", at man har usædvanlig meget energi og har behov for mindre søvn end normalt, at man taler meget hurtigt, hele tiden får nye idéer, og at man sommetider kan blive meget irriteret.

Lægemidlet er også en stemningsstabilisator, som forebygger yderligere optræden af de invaliderende ekstatiske og depressive stemningsekstremer, som er forbundet med denne tilstand.

Eksterne links 
 Beskrivelse af Zyprexa på medicin.dk
 Kritisk artikel på hjemmesiden Outsideren.dk

Lægemidler tilhørende nervesystemet
3D-kort

3D-kort eller 3-D-kort er tredimensionelle kort lavet af motiver fra 3D ark samt 3D puder eller 3D silikone og evt. klistermærker.

Eksempler på 3d kort:

Anvisning på hvordan kortene laves
1. Man klippe det største af motiverne ud som man så limer på et stykke papir/ karton eller andet.
2. Så klipper man de andre ud som man putter på det første motiv med 3d- puder.Man sætter motiverne ovenpå hinanden efter størrelse – Største og så mindre og mindre. 

Hobby
Beate Clausdatter Bille

Beate Bille gift Brahe (født Beate Clausdatter Bille) (født 30. april 1526, død 18. oktober 1605) var en betydende dansk adelsdame og hofmesterinde.

Bille blev født på Skarhult, datter af Claus Bille, hun blev som 18-årig gift med Otto Tygesen Brahe til Knudstrup. Sammen fik de en stor børneflok heriblandt den senere berømte astronom Tyge Ottosen Brahe kendt som Tycho Brahe og hans assistent søsteren Sophie Brahe, de senere medlemmer af Rigsrådet brødrene Steen og Axel Brahe.

Billes mand Otto Brahe sad i Rigsrådet og havde betydelige len, hvor af hun efter hans død i 1571 beholdt Froste Herred i Skåne og Vissenbjerg Birk på Fyn indtil 1575 og Rødinge len i Skåne indtil 1592. Da svigerinden Inger Oxe, der var enke efter Jørgen Brahe, i 1584 fratrådte sin stilling som hofmesterinde hos Dronning Sophie, overtog Beate Bille dette hverv og havde stillingen i 8 år.

Ikke kun fordi hun var knyttet til landets mægtigste slægter gennem fødsel og ægteskab, men også på grund af sin fremragende personlighed, havde Beate Bille en fremtrædende plads i den danske adel gennem sin lange enkeperiode. Hun var mæcen for Anders Sørensen Vedel og havde – måske tilskyndet af enkedronningen – en andel i, at han udgav sin samling af Kæmpeviser. Det stemmer godt med, at Vedel har dediceret en lille andagtsbog til hende i 1592.

Beate Bille døde på Lundegård i 1605 og ligger begravet sammen med sin mand Otto Brahe i Braheslægtens patronatskirke Kågerød Kirke i Skåne.

Danskere i 1500-tallet
Danskere i 1600-tallet
Beate Clausdatter
Mæcener fra Danmark
Hofmesterinder fra Danmark
Personer i Dansk Biografisk Leksikon
Plejebo

Plejecentret Plejebo er et plejehjem som tidligere lå i Saxogade på Vesterbro i København. 

Plejehjemmet blev indviet i 1977 og blev landskendt, da en 32-årig plejehjemsassistent i 1997 blev sigtet for at have ydet aktiv dødshjælp til 22 af hjemmets beboere og samtidig have bedraget de samme beboere for 629.000 kr. Sagen blev kaldt Danmarkshistoriens største mordsag, men endte med et nederlag til politi- og anklagemyndigheden.

Statsadvokaten frafaldt nemlig alle sigtelser mod plejehjemsassistenten efter to år. Hun fik 700.000 kr. i erstatning af staten. Tilbage stod dog stadig, at der havde været rod i medicinhåndteringen på stedet.

I 2010 flyttede Plejebo til det nye plejecenter Langgadehus i Valby.

Tidligere statsminister Anker Jørgensen boede på Plejebo fra 2008 til han døde i 2016.

Referencer

Etableret i 1977
Plejeinstitutioner i Danmark
Vesterbro
Home

home er en stor dansk ejendomsmæglerkæde. Kædens forretninger drives på franchisebasis med lokale indehavere og bestyres af home a/s, som ejes 100% af Realkredit Danmark og dermed indgår i Danske Bank-koncernen. Uffe Drejer er adm. direktør for kæden. 

I kæden er der 182 forretninger og fire servicecentre fordelt over hele landet med næsten 900 ansatte på landsplan (pr. september 2023). Der er ca. 130 franchisetagere i home, hvoraf de største driver over 10 lokale forretninger. home solgte boliger til en samlet salgsværdi af mere end 68 mia. kr. i 2022.

Kæden blev etableret 1. august 1989 og havde i 2005 omkring en fjerdedel af markedet for ejendomshandel i Danmark målt i forhold til Realkreditrådets statistik.

I februar 2016 accepterede home en bøde på 3,75 millioner kr. for ulovligt at have opfordret deres mæglere til at boykotte Boliga.dk til fordel for i stedet at bruge Boligsiden.dk, som er lanceret af Dansk Ejendomsmæglerforening

Kilder

Eksterne henvisninger 
 home.dk

Ejendomsmæglervirksomheder i Danmark
Etableret i 1989
Danske Bank-koncernen
John Christensen (flertydig)

John Christiensen har flere betydninger:

 John Christensen (maler) – dansk maler.
 John Christensen – dansk bokser.
 John Georg Christensen - dansk politiker.
Wieluń

Wieluń (ˈvʲɛluɲ) er en by i voivodskabet Łódź i Polen. Den har en befolkning på 27.000 indbyggere (2004) og er hovedsæde for amtet Powiat wieluński.

Den første krigshandling i 2. verdenskrig var nazisternes bombning af Wieluń den 1. september 1939.

Byer ved Wieluń 
 Częstochowa
 Radomsko
 Sieradz
 Kluczbork
 Olesno
 Kłobuck
 Złoczew
 Działoszyn
 Wieruszów
 Praszka
 Gorzów Śląski
 Krzepice

Byer i Polen
Francisco de Miranda

Francisco de Miranda (født 28. marts 1750, død 14. juli 1816) var en venezuelansk revolutionær, frihedshelt og eventyrer. I en del år flakkede han om i USA og Europa, inkl. Tyrkiet og Rusland, og søgte støtte til tanken om et uafhængigt Sydamerika, men nok ligeså meget som en omhyggelig dannelsesrejse. Efter den lange rejse tog han tilbage og spillede en nøglerolle i revolutionen. Hans indsats var uomtvisteligt med til at bane vejen for sydamerikansk selvstændighed og er i dag anerkendt som frihedshelten Simón Bolívars foregangsmand.

Miranda var en særdeles grundig dagbogsskribent under sine rejser. Han noterer sig alt ned hvad han ser og oplever, herunder også seksuelt. Disse registreringer indgår helt naturligt på linje med alt andet han foretager sig, og er altså ikke gemt væk i et mærkeligt kodesprog. Miranda ankommer til havnen i Stockholm den 19. september 1787, og rejser rundt i Sverige og Norge frem til kort før jul. Herefter tilbringer han 2½ måned i København, og rejser over grænsen videre sydpå den 29. marts 1788. Han tilbringer altså godt 6½ måned i Skandinavien.

Litteratur 
 Haavard Rostrup, Miranda i Danmark – Francisco de Mirandas danske rejsedagbog 1787-1788, Rhodos, 1985. .

Personer fra Venezuela
Personer fra Caracas
Limfjordsbroen

Limfjordsbroen er en bro der forbinder Nørresundby og Aalborg over Limfjorden. Broen blev indviet 30. marts 1933 under overværelse af op mod 30.000 tilskuere og med deltagelse af Thorvald Stauning.

Broen var betalingsbro frem til 1935, hvor den blev afgiftsfri samtidig med åbningen af den gamle Lillebæltsbro, som det også skulle være gratis at benytte.

 Længde: 540,4 meter
 Bredde: 21,4 meter
 Gennemsejlingshøjde: 9,5 meter, kan åbnes
 Gennemsejlingsbredde: 30 meter
 Byggeperiode: 1930 – 1933
 Indvielsesdato: 30. marts 1933
 Bilspor: 4
 Togspor: ingen
 Cykelstier: 2
 Fortove: 2

Forgænger 
Den første faste forbindelse mellem de to byer blev etableret i 1865 i form af en pontonbro, som var i brug indtil den nuværende bro blev etableret i 1933. Kong Christian den Niendes Pontonbro, som på Aalborg-siden landede lidt øst for Limfjordsbroens landfæste, kunne kun klare begrænsede belastninger og fx ikke tage datidens fuldt lastede lastvogne. Den var også hæmmet af kun langsomt at kunne åbnes og lukkes når skibstrafik skulle passere.

Opførelse 
Broen opførtes over 150 uger i 1930-1933 under medvirken af 100-200 arbejdere fra Aalborg. Store dele af elementerne blev bygget på Aalborgs havnefront vest for broens nuværende placering. Det lykkedes at gennemføre opførelsen uden ulykker med dødelig udgang.

En uge før indvielsen gennemførtes en belastningsprøve, idet 48 fuldt belæssede lastbiler blev placeret på broklapperne.

Den 9. maj 1960 indviedes en udvidelse, idet kørebanens bredde blev øget fra 8,5 m til 12,5 m og cykelsti og gangareal placeret udenfor den oprindelige bro.

Se også 
 Limfjordstunnelen
 Jernbanebroen over Limfjorden
 Limfjordsbroen (dokumentarfilm)

Eksterne kilder/henvisninger 
 Limfjordsbroens uofficielle hjemmeside 

 Fogtmann, Sv.: Limfjordsbroens Landing i Nørresundby. I: Dansk Vejtidsskrift nr. 2 1933, s. 99-104.
 Jensen, Bente: Limfjordsbroen i 75 år, Aalborg Kommune, Teknik og Miljøforvaltningen, Aalborg 2008.
 Jensen, H. P: Limfjordsbroen. I: Aalborg-bogen 1968. Færger – Broer- Tunnel. Udgivet af Selskabet for Aalborgs Historie, s.77-97.
 Johannesen, Erik: Danmarks broer. Borgen 1994.
 Kierulff, O: Den nye Limfjordsbro. Foredrag holdt i Dansk Ingeniørforening 7. Februar 1931 ved Modtagelsen af de nye polytekniske Kandidater. I: Ingeniøren nr. 24 1931, s. 281-289.
 Tybjerg, Ivar: Projektet til Den nye Limfjordsbro mellem Aalborg og Nørresundby. Foredrag holdt i Dansk Ingeniørforening den 20. Oktober 1926. I: Ingeniøren nr. 50 1926, s. 589-601.
 Velkommen – Limfjordsbroens 75 års jubilæum. Annoncetillæg til Midt-Vest Avis, Vejgaard Avis og Nørresundby Avis 26. marts 2008.

Vejbroer i Danmark
Klapbroer
Transport i Aalborg
Bygninger, konstruktioner og anlæg i Nørresundby
Nørresundbys historie
Transport i Nørresundby
Ingeborg af Danmark

Ingeborg af Danmark kan henvise til:

 Ingeborg af Novgorod (ca. 1100 - 1137) - datter af storfyrst Mstislavl af Kiev og gift med Knud Lavard, hertug af Sønderjylland
 Ingeborg af Danmark (fransk dronning) (1175/1176 - 1236) - datter af kong Valdemar den Store af Danmark og gift med kong Filip 2. August af Frankrig
 Ingeborg af Danmark (13. århundrede) (ca. 1244 - 1287) - datter af kong Erik Plovpenning af Danmark og gift med kong Magnus Lagabøter af Norge
 Ingeborg Magnusdatter af Sverige (død 1319) - datter af kong Magnus Ladelås af Sverige og gift med kong Erik Menved af Danmark
 Ingeborg af Danmark (1347-1370) - datter af kong Valdemar Atterdag af Danmark og gift med hertug Henrik 3. af Mecklenburg
 Prinsesse Ingeborg af Danmark (1878 - 1958) - datter af kong Frederik 8. af Danmark og gift med prins Carl af Sverige
Huset Bernadotte

Huset Bernadotte er det herskende fyrstehus i Sverige. Det har regeret Sverige og Norge siden 1818. Norge kun til 1905. Juridisk er det en linje af huset Holstein-Gottorp, da Jean-Baptiste Bernadotte blev adopteret af Karl XIII af Sverige.

Efter den Finske krig i 1809 led Sverige det traumatiske tab af Finland, som havde udgjort halvparten af det svenske rige. Modviljen mod Gustav IV Adolf førte til et coup d'état, og Gustaf Adolfs onkel, den barnløse Karl XIII, erstattede ham. Det var en midlertidig løsning, og i 1810 valgte Stænderrigsdagen en fransk marskal Jean-Baptiste Bernadotte som arving til den svenske trone.

Slægtstræ 

 Karl XIV Johan
 x Desirée Clary
 │
 └─>Oscar I
    x Josefine af Leuchtenberg
    │
    ├─>Karl XV
    │  x Louise af Nederlandene
    │  │
    │  ├─>Louise
    │  │ x Frederik VIII af Danmark
    │  │
    │  └─>Carl Oscar
    │
    ├─>Gustaf
    │
    ├─>Oscar II
    │  x Sofia af Nassau
    │  │
    │  ├─>Gustaf V
    │  │  x Victoria af Baden
    │  │  │
    │  │  ├─>Gustaf VI Adolf
    │  │  │  x Margareta af Storbritannien
    │  │  │  x Louise Mountbatten (ingen børn)
    │  │  │  │
    │  │  │  ├─>Gustaf Adolf
    │  │  │  │  x Sibylla af Sachsen-Coburg-Gotha
    │  │  │  │  │
    │  │  │  │  ├─>Margaretha
    │  │  │  │  │  x John Ambler
    │  │  │  │  │
    │  │  │  │  ├─>Birgitta
    │  │  │  │  │  x Johann Georg af Hohenzollern
    │  │  │  │  │
    │  │  │  │  ├─>Desirée
    │  │  │  │  │  x Niclas Silfcerschiöld
    │  │  │  │  │
    │  │  │  │  ├─>Christina
    │  │  │  │  │  x Tord Magnuson
    │  │  │  │  │
    │  │  │  │  └─>Carl XVI Gustav
    │  │  │  │     x Silvia Sommerlath
    │  │  │  │     │
    │  │  │  │     ├─>Victoria
    │  │  │  │     │
    │  │  │  │     ├─>Carl Philip
    │  │  │  │     │
    │  │  │  │     └─>Madeleine
    │  │  │  │
    │  │  │  ├─>Sigvard
    │  │  │  │
    │  │  │  ├─>Ingrid
    │  │  │  │  x Frederik IX
    │  │  │  │
    │  │  │  ├─>Bertil
    │  │  │  │  x Lilian Davies
    │  │  │  │
    │  │  │  └─>Carl Johan
    │  │  │
    │  │  ├─>Wilhelm
    │  │  │  x Maria Pavlovna af Rusland
    │  │  │  │
    │  │  │  └─>Lennart
    │  │  │ 
    │  │  └─>Erik  
    │  │
    │  ├─>Oscar
    │  │
    │  ├─>Carl
    │  │  x Ingeborg af Danmark
    │  │  │
    │  │  ├─>Margaretha af Sverige
    │  │  │
    │  │  ├─>Märtha
    │  │  │
    │  │  ├─>Astrid
    │  │  │
    │  │  └─>Carl
    │  │
    │  └─>Eugen
    │
    ├─>Eugénie
    │
    └─>August
       x Teresia af Sachsen-Altenburg

Se også 
 Den svenske kongefamilie

 
Sveriges kongehuse
Norges kongehuse
Brystimplantat

Et brystimplantat er en protese brugt til at forstørre en kvindes bryster. Det består oftest af silicone, saltvand eller soja. Der findes en række forskellige former for implantater, f.eks string-implantater, der kan få kvindens bryst til at vokse til ekstreme proportioner.

Plast
Plastikkirurgi
Damen med hermelinen

Damen med Hermelinen er et maleri af Leonardo da Vinci. Det er i olie på træ mellem 1485 og 1490. Det forestiller en fornem dame, som bærer på en hermelin. Det måler 54,8 x 40,3 cm. Kvinden er Cecilia Gallerani, der var hertugen af Milano  Lodovico Sforzas elskerinde. Maleriet er ét af fire kvindeportrætter, som Leonardo udførte. De andre tre er Mona Lisa, portrættet af Ginevra de' Benci og La Belle Ferronière. Til trods for at billedet har lidt megen overlast er det i en bedre tilstand end de fleste andre af Leonardos billeder.
En dør i baggrunden har været overmalet, et gennemsigtigt slør på kvindens hoved blev omskabt til en fornem frisure og adskillige af fingrene er blevet voldsomt retoucheret – 
Maleriet har haft en omtumlet skæbne. Det er nu på Czartoryski-museet i Kraków.

Malerier af Leonardo da Vinci
SACEUR

SACEUR, Supreme Allied Commander Europe, er chef for Allied Command Europe, siden 2003 Allied Command Operations og som sådan NATOs militære øverstbefalende i Europa. Posten har siden sin oprettelse været besat af amerikanske generaler eller admiraler.

Liste over indehavere

NATO
Vindblæs Kirke (Vesthimmerlands Kommune)

Vindblæs Kirke er en kirke i Vesthimmerlands Kommune. Kirken består af elementer i både romansk og sengotisk stil. Fra den førstnævnte periode tæller kor og skib, mens tårn og våbenhus er tilføjet i 1800-tallet. De romanske dele er af granitkvadre på en skråkantsokkel. Der er en retkantet dør på sydmuren og et tilmuret rundbuevindue i korets østgavl. En næsten meterlang billedkvader sidder på hovedet i tårnets vestmur. Den særprægede figur er vel tænkt som en løve, men det er usikkert, hvorfor stenen er vendt med bunden i vejret. En gammel tradition fortæller, at dommedag kommer, hvis stenen bliver vendt om.

Bygningen er i gotisk tid blevet en del ommuret, hvilket er resulteret i, at skibets vestgavl består af munkesten med en spidsbuet højblænding. Senere igen opførtes det lave tårn, der har trappehus på nordsiden. Tårnets overdel med øst-vestvendte gavle er blevet meget skalmuret, blandt andet i året 1735, som står med jerncifre på muren. Her står også initialerne IPKB, der står for Jockum Poulsen og hans hustru. Kirken blev istandsat i 1937 af arkitekt E. Windfeld Brorsen.

I vestpulpiturets felter ses en række fine malerier med bibelske motiver. På alterbordet, der blot består af fyrrepaneler, står altertavlen, der skildrer korsfæstelsen og er malet af Anton Dorph i 1895. Prædikestolen er fra 1626 og har allegoriske billeder af dyderne og våben for Jockum Poulsen og hustru. Døbefonten er af sandsten og er fra 1884. Den har et glat messingfad fra omkring 1700.

Eksterne henvisninger 

 Vindblæs Kirke  hos Nordens Kirker
 Vindblæs Kirke hos KortTilKirken.dk

Kirker i Vesthimmerlands Kommune
Kirker i Viborg Stift
Kirker i Aalborg Amt
Nældecelle

Polypdyr bærer alle enestående celler kaldet nældeceller, der kan stikke og dræbe andre dyr. Nældeceller findes bl.a. på polypdyrs tentakler. Når man bliver brændt af en brandmand, er det nældecellerne man mærker. Disse nældeceller kaldes videnskabeligt for cnidae, som derfor har givet den taksonomiske række polypdyr sit navn – Cnidaria. Nældeceller findes kun hos polypdyr. Der er identificeret tre hovedtyper og mange forskellige undertyper af nældeceller. De tre hovedtyper kaldes videnskabeligt for nematocyster, cnidocyster og ptychocyster.

Nogle polypdyrs nældeceller er giftige for mennesker. Dette gælder bl.a. den berygtede havhveps, som der findes flere forskellige arter af (slægten Chironex). Havhvepse findes bl.a. ud for Australiens kyster i perioden november til maj. Havhvepse findes også i havet ud for mange lande i bl.a. Sydøstasien.
.

Noter 

Cellebiologi
Zoologi